पनकी पावर हाउस जीएम आनंद कुमार का कहना है कि इस माह 25-30 नहीं करीब 12 बार दोनों यूनिट ट्रिप हुईं है। लाइट अप करने में कितने खर्च के सवाल पर उन्होंने कहा कि यह ट्रिपिंग की स्थिति पर होता है पर एक बार में 15-20 लाख रुपए खर्च काफी कम स्थिति में आता है। उन्होंने बताया कि दोनों यूनिटों में समस्याओं के कारण ट्रिपिंग बढ़ी है। 3 नंबर में बाल्व बदला जाना है। इसलिए कम से कम 10 दिन का शट डाउन लेना होगा। अभी बिजली की दिक्कत है इसलिए इस काम को टाला जा रहा है। चार नंबर यूनिट में मार्च में खराबी आई थी। इसलिए हरदुआगंज से एक उपकरण मंगाकर चालू कर लिया गया था। इसे भी बदला जाना है। उन्होंने कहा कि एक माह में दोनों यूनिटों की स्थिति सुधरने की संभावना है।